ఔరంగజేబు
షాజహాన్ మరియు ముంతాజ్ బేగంల మూడవ కొడుకు గుజరాత్ రాష్ట్రంలో దాహోడ్ నగరంలో 1618 నవంబరు 3న పుట్టాడు. పూర్తి పేరు: అబూ ముజఫ్ఫర్ మొహియుద్దీన్ మహమ్మద్ ఔరంగజేబ్ ఆలంగిర్. తన ఆఖరి 27 సంవత్సరాలు దక్కన్లో యుధ్ధాలు చేస్తూ గదిపిన ఔరంగజేబు 1707 మార్చి 3న మరణించాడు. ఆతని సమాధి మహారాష్ట్రలో ఖుల్దాబాద్ గ్రామంలో ఉంది.
మహారాజా జైసింగ్ II
ఔరంగజేబ్ సంకుచిత సిద్ధాంతాలు మరియు అతని ప్రాంతీయ ముస్లిమ్ పాలకుల క్రూరతల వలన ఇతర హిందువులు మరియు సిక్కులువలె జాట్లు కూడా రెచ్చగొట్టబడి విప్లవానికి దారితీశారు. ఔరంగజేబ్ దక్కన్ యుద్ధములలోని గందరగోళ స్థితిలో మునిగి ఉన్నప్పుడు, ఆగ్రా రాజ్య భాగములో మొఘలుల దుష్ట పరిపాలనను జాట్లు విజయవంతముగా ప్రతిఘటించారు. కానీ తరువాతి సంవత్సరాలలో కొన్ని జాట్ల యుద్ధ కూటములు పౌరులపై దాడులుకు మరియు దోపిడీలకు పాల్పడ్డారు——రాజపుతుల కూటమి (1708–10) కి వ్యతిరేకంగా తరువాతి మొఘలులు చేయుచున్న యుద్ధములో వారి సహాయార్ధం వారి యొక్క నాయకుడు చురామన్ 6000 మంది సైన్యాలను పంపాడు కూడా. తన రాజ్యములో ఈవిధమైన అలజడులను సవై జైసింగ్ భరించలేక పోయాడు అందుచే 1722లో జాట్ల బలమైన స్థావరమైన థన్ పై దాడి చేశాడు. చురామన్ మేనల్లుడు బదన్ సింగ్ జైసింగ్ వద్దకు వచ్చి థన్ కి సంబంధించిన లోటుపాట్లపై ముఖ్యమైన సమాచారాన్ని అందించాడు. ఈ ఆక్రమణ తర్వాత జైసింగ్ ఇతర చిన్నచిన్న కోటలను స్వాధీనము చేసుకొని నాశనము చేశాడు, జాట్ల యుద్ధ కూటములను విజయవంతముగా చెదరగొట్టగలిగాడు. సవై జైసింగ్, బదన్ సింగ్ ను అక్కడ తన యొక్క స్థానిక ఉప సామంతునిగా నియమించాడు, మరియు జాట్లలో గుర్తింపు కలిగించటానికి అతనికి బ్రజ్-రాజ్ (మథుర రాజ్యపాలకుడు) అనే బిరుదును ఇచ్చాడు. అతను ఇచ్చిన ప్రోధ్బలముతో బదన్ సింగ్ అనేక క్రొత్త కోటలను నిర్మించాడు, అందులో ఒకటి జాట్ రాజ్యము యొక్క భవిష్య రాజధానిగా పిలవబడే భరత్పూర్. ఒక హిందువు తమ యొక్క రాజ్య పాలకుడిగా మరియు తమలోని ముఖ్యుడు ఉప నాయకుడిగా ఉండటంతో సాధారణ జాట్ ప్రజానీకం శాంతించింది. బదన్ సింగ్ నాయకత్వంలో మరియు వివేకవంతమైన సవై జైసింగ్ పాలనలో జాట్లు సాధారణ గ్రామ యోధుల స్థాయి నుంచి తమకంటూ ఒక గుర్తింపు ఉన్న ఒక రాజ్య స్థాయికి ఎదిగారు.